Ritoók Emma: Négyen a tűz körül
Novellák

       Kétségtelen: minden feladatát megoldja s ez talán óvatosságából következik. Körültekintő, mérlegelő elme, nem közönséges megfigyelő, tud írni és akkor ír, ha van mit mondania. De sem a mondanivalóin, sem az elmondás módján nem érezzük keresztül szemléletének egyedülvaló jellegét. Azok közül való, akik a vetítőgép mögött állanak: nincsenek rajt a képen, mert ez megzavarná őket. Így hűen, pontosan lát és megbecsüli ezt az adományát. Mi is megbecsüljük.
Jegyzetek